**Telki község**

**Polgármester**

**Előterjesztés**

**Helyi Építési Szabályzat módosítása és hozzá kapcsolódó döntések a tervezett Sportcsarnok ügyében**

**Az előterjesztés mellékletei: ---**

**Az előterjesztést tárgyalja**: Pénzügyi Bizottság,

**Az előterjesztés elfogadása**: egyszerű többségű szavazatot igényel.

Telki község Önkormányzata a Magyar Labdarugó Szövetség támogatásában Sportcsarnok építéséről döntött a tavalyi év folyamán. Az idei év elején a megkezdett Sportcsarnok beruházás megvalósításának átgondolása, illetve a Magyar Labdarugó Szövetséggel folytatott tárgyalások eredményeként az önkormányzat a korábbi beruházási elképzeléseit módosította, a jelenleg folyamatban lévő beruházást áttervezik, és a Nemzeti Sportközpontok tornaterem építési programjában „C”- típusú (25x45m-es küzdőterű) csarnokként szereplő - vagy méretében, kivitelezésében és felszereltségében azzal azonos értékű – sportcsarnok kerül megépítésre Telkiben a látvány-csapatsportok támogatási programjának keretében. A minden igényt kielégítő, a településképi szempontoknak maximálisan megfelelő új épület megvalósításához szükséges források túlnyomó részét az MLSZ biztosítja. A 2018-2019-es évben lebonyolítandó beruházás becsült értéke megközelítőleg 570 millió forint. Az új csarnok a beruházás megvalósítását követően Telki Önkormányzatának tulajdonába és használatába kerül.

Az új csarnok változatlan helyszínen a Telki 731/22 hrsz-ú az Óvoda előtt található ingatlan valósul meg.

A ,,C ,, típusú tornaterem sajátos méretéből adódóan a területre vonatkozó építési előírások módosítására van szükség. Az újonnan tervezendő csarnok alapterülete nem, de a hozzá tartozó a használók kényelmét jobban szolgáló kiszolgáló helyiségek elhelyezése a csarnok alapterületének növelését teszi szükségessé. A tervezett épület alapterülete: m2.

A Vt-Kt-AI településközpont vegyes övezet jelenlegi előírásainak módosítása szükséges ( beépítési százalék, zöldfelületi arány, előkert mérete )

A Helyi Építési Szabályzat ( továbbiakban: HÉSZ ) módosítására ajánlatot kértünk a Kasib Mérnöki Iroda Kft-től, mint a jelenleg hatályos HÉSZ tervezőjétől, aki 600.000.- Ft+Áfa összegű ajánlatot adott a módosítás elkészítésére.

A tervezett beruházás mielőbbi megvalósítása érdekében egy gyorsabb és egyszerűbb eljárási folyamatban javasoljuk lefolytatni az egyeztetési eljárást.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban Rendelet) 32. §. (6) bek. c) pontja alapján - a képviselő-testület döntésével kiemelt fejlesztési területté nyilvánított területen, beruházás megvalósítása miatt indokolt - foglaltaknak megfelelően a módosítási eljárás tárgyalásos eljárásként folytatható le.

Az eljárás megindításához a hivatkozott c) pont szerinti határozat meghozatala szükséges. A tárgyalásos eljárás a településrendezési eszköz tervezetének, a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelet alapján a partnerségi rend szerinti véleményezéssel indul.

A fenti véleményezést követően a Telki község Önkormányzat Képviselő-testületének feladata a partnerek részéről beérkezett vélemények megismerése és testületi határozattal történő elfogadása. Ezt követően a módosítási dokumentációt a partnerségi egyeztetést lezáró döntéssel együtt az állami főépítész részére megküldjük, hogy azt az általa összehívott egyeztető tárgyalás keretében, a kötelezően megkeresendő Államigazgatási szervek is megismerjék és véleményüket ismertethessék. A tárgyalást követően az állami főépítész a dokumentum elfogadásához szükséges záró véleményét – 8 napon belül – megadja.

A módosítás várható költsége 600.000,- Ft +ÁFA, melynek fedezete a 2018. évi költségvetés tartalékkeret előirányzat terhére rendelkezésre áll.

Telki, 2018. szeptember 17.

Deltai Károly

polgármester

**Határozati javaslat**

**Telki község**

 **Képviselő-testülete**

**/ 2018. (IX .) Öh. számú**

**határozata**

**Helyi Építési szabályzat módosítás kérdéséről**

Telki Község Önkormányzat Képviselő-testülete megtárgyalta a településrendezési eszközöket érintő, tervezett módosítást, és az alábbi határozatot hozza:

1) A képviselő-testület kiemelt fejlesztési területnek nyilvánítja a sportcsarnok megvalósítása kiépítése érdekében a Telki 731/22 hrsz-ú területét.

2) A képviselő-testület a készülő településrendezési eszközök lakossággal, érdekképviseleti-, civil- és gazdálkodó szervezetekkel történő egyeztetésének szabályait a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelet szerint határozza meg, és felkéri a főépítészt és a Polgármesteri Hivatalt, hogy az egyeztetési folyamat során az abban foglaltak szerint járjon el.

3) A képviselő-testület felhatalmazza a polgármestert a módosításhoz szükséges tervezési munka 600.000,- Ft + ÁFA díj melletti megrendelésére, melynek pénzügyi fedezetét a 2018. évi költségvetés tartalékkeret előirányzat terhére biztosítja.

4) A Képviselő-testület felkéri a főépítészt és a Polgármesteri Hivatalt, hogy a fenti döntés szerint készítse elő a településrendezési terv módosítását.

Határidő: azonnal

Felelős: Polgármester